กองทุนรวมให้ผลตอบแทนคุ้มค่า
เมื่อพูดถึงเรื่องของการออม ทุกคนจะคิดถึงการสะสมเงินไว้ใช้ในอนาคต หรือไว้ใช้ในยามจำเป็น แต่รู้หรือไม่ว่าการออมเพียงอย่างเดียวอาจจะไม่เพียงพอต่อความต้องการในปัจจุบัน
11 ก.ย. 2559

–เส้นทางนักลงทุน–
 
 
เมื่อพูดถึงเรื่องของการออม ทุกคนจะคิดถึงการสะสมเงินไว้ใช้ในอนาคต หรือไว้ใช้ในยามจำเป็น แต่รู้หรือไม่ว่าการออมเพียงอย่างเดียวอาจจะไม่เพียงพอต่อความต้องการในปัจจุบัน
ดังนั้น มันจะดีแค่ไหนหากเงินที่ออมไว้สามารถสร้างผลตอบแทนที่ดีได้มากกว่านอนอยู่ก้นกระปุก หรือเป็นเพียงตัวเลขในบัญชีเงินฝากที่ได้ดอกเบี้ยต่ำๆ เท่านั้น        
ฉะนั้นจึงอยากให้มารู้จักกับคำว่า การลงทุน ที่คุ้มค่า ซึ่งมีมีวิธีการที่หลากหลาย ตามรูปแบบ และความต้องการของผู้ลงทุน เช่น การลงทุนในหุ้น การซื้อหน่วยลงทุนของกองทุน ซึ่งรวมแล้วเรียกว่า “สินทรัพย์เสี่ยง”
ทั้งนี้ ขอแนะนำการลงทุนในกองทุนรวม ซึ่งถือเป็นแหล่งรวมเงินทุนเพื่อใช้ในการลงทุนในรูปแบบต่างๆ ไม่ว่าจะเป็นการลงทุนในหุ้น การลงทุนในอสังหาริมทรัพย์ หรือแม้กระทั่งการลงทุนในสินทรัพย์ที่เป็นโภคภัณฑ์ (Commodity) เช่น ทอง น้ำมัน เป็นต้น
ถ้าพูดอย่างนี้อาจดูกว้างเกินไป สำหรับนักลงทุน เพราะกองทุนรวมที่ไปลงทุนในแต่ละหน่วยการลงทุนนั้นจะมีกองทุนมากมายให้เลือกซึ่งอาจจะยากในการค้นหา จึงทำให้ดูวงแคบมากยิ่งขึ้น ด้วยการคัดสรรตัวอย่าง กองทุนรวมที่ให้ผลตอบแทนคุ้มค่าในการลงทุนในระยะสั้นของช่วงเดือนสิงหาคม 2559
ตัวแรกที่น่าสนใจ คือ กองทุนเปิดกรุงศรีเจแปนเฮดจ์ปันผล  หรือ KF-HJAPAND สามารถให้ผลตอบแทน 8.23% ซึ่งกองทุนมีกลยุทธ์การลงทุน ในกองทุน Eastspring Investments – Japan Dynamic Fund ไม่น้อยกว่าร้อยละ 80 ของมูลค่าทรัพย์สินสุทธิ โดยกองทุนหลักจะลงทุนในตราสารทุนที่จดทะเบียนหรือประกอบธุรกรรมหลักในประเทศญี่ปุ่น
ตัวที่สอง กองทุนเปิดกรุงศรีเจแปนเพื่อการเลี้ยงชีพ หรือ KFJAPANRMF สามารถให้ผลตอบแทน 8% ซึ่งกองทุนมีกลยุทธ์การลงทุนโดยนําเงินไปลงทุนในหน่วยลงทุนของกองทุนรวมต่างประเทศชื่อ กองทุน Eastspring Investments – Japan Dynamic Fund (กองทุนหลัก) บัญชีไม่น้อยกว่าร้อยละ 80.00 ของ NAV
ตัวที่สาม กองทุนเปิด บริค 40 หรือBRICสามารถให้ผลตอบแทน 5.33% ซึ่งกองทุนมีกลยุทธ์การลงทุนโดยจะนำเงินไปลงทุนใน “หน่วยลงทุนของกองทุนในต่างประเทศ” (เพียงกองทุนเดียว) โดยเฉลี่ยใน รอบปีบัญชีตั้งแต่ร้อยละ 80 ของมูลค่าทรัพย์สินของกองทุน และกองทุนจะนำเงินไปลงทุนในต่างประเทศไม่น้อย กว่าร้อยละ 80 ของมูลค่าทรัพย์สินสุทธิของกองทุน
กองทุนจะพิจารณาลงทุนในหน่วยลงทุนของกองทุนรวม ETF ในต่างประเทศ กองทุนจะพิจารณาลงทุนในกองทุน SPDR S&amp;P BRIC 40 ETF ซึ่งจัดตั้งและบริหารจัดการโดย SSgA Funds Management, Inc. หนึ่งในบริษัทใน เครือของ State Street Bank and Trust Company กองทุนอาจพิจารณาลงทุนในหลักทรัพย์หรือ ทรัพย์สินอื่น หรือสัญญาซื้อขายล่วงหน้าที่มีสินค้าหรือตัวแปรเป็นหลักทรัพย์หรือดัชนีกลุ่มหลักทรัพย์หรืออัตราดอกเบี้ย หรืออันดับความน่าเชื่อถือหรือเหตุการณ์ที่มีผลต่อการชำระหนี้ของตราสารแห่งหนี้ หรือสินค้าหรือตัวแปรอื่นใดที่สำนักงานคณะกรรมการ ก.ล.ต. กำหนด
โดยมีวัตถุประสงค์เพื่อป้องกันความเสี่ยง (Hedging) หรือการหาดอกผลโดยวิธีการอื่นอย่างใดอย่างหนึ่ง หรือหลายอย่างตามที่คณะกรรมการก.ล.ต. หรือ สำนักงานคณะกรรมการ ก.ล.ต. ประกาศกำหนดหรือให้ความเห็นชอบ
ตัวที่สี่ กองทุนเปิดทหารไทย China Opportunity หรือ TMBCOF สามารถให้ผลตอบแทน 5.32%  ซึ่งกองทุนมีกลยุทธ์การลงทุนใน UBS (Lux) Equity Fund–China Opportunity (USD) ในหน่วยลงทุนชนิด Class I-A1-acc ซึ่งกองทุนหลักจะลงทุนสองในสามของมูลค่าทรัพย์สิน ในตราสารทุนประเทศจีน
ตัวที่ห้า กองทุนเปิดทหารไทย China Opportunity เพื่อการเลี้ยงชีพ  หรือ TMBCORMF สามารถให้ผลตอบแทน 5.28% ซึ่งกองทุนมีกลยุทธ์การลงทุนใน UBS (Lux) Equity Fund–China Opportunity (USD) ในหน่วยลงทุนชนิด Class I-A1-acc ซึ่งกองทุนหลักจะลงทุนสองในสามของมูลค่าทรัพย์สิน ในตราสารทุนประเทศจีน
เห็นแล้วใช่หรือไม่ว่าเพียงแค่การลงทุนผ่านกองทุนเพียงอย่างเดียว ยังมีหลายลักษณะ แล้วจะเลือกลงทุนอะไร และอย่างไร ถึงจะเรียกว่าเป็นการ “ลงทุนที่คุ้มค่า” และให้ผลตอบแทนสูงสุด
พร้อมกับข้อดีของการถือหน่วยลงทุนในกองทุนรวมมีมืออาชีพคอยดูแล!
…
 
ตัวอย่างกองทุนรวมให้ผลตอบแทนเกิน 5% ช่วงเดือนสิงหาคม 2559